google/wiki40b huggingface dataset:
Gouhelans

Poloha

Obec má rozlohu 6,17 km². Najvyšší bod je položený 438 m n. m. a najnižší bod 265 m n. m.

Obyvateľstvo

Počet obyvateľov obce je 115 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Státní lom

Ochrana

Predmetom ochrany je paleontologické nálezisko devónskych fosílií.
Pozières

Poloha

Obec má rozlohu 3,24 km². Najvyšší bod je položený 161 m n. m. a najnižší bod 115 m n. m.

Obyvateľstvo

Počet obyvateľov obce je 254 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Morieux

Poloha

Obec má rozlohu 7,55 km². Najvyšší bod je položený 105 m n. m. a najnižší bod 0 m n. m.

Obyvateľstvo

Počet obyvateľov obce je 909 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ratenelle

Poloha

Obec má rozlohu 8,03 km². Najvyšší bod je položený 196 m n. m. a najnižší bod 171 m n. m.

Obyvateľstvo

Počet obyvateľov obce je 376 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Carcharhinus amboinensis

Opis

Dosahuje dĺžky medzi 2 až 2,5 metra s maximálnou veľkosťou 2,8 metra. Je živorodý, samci dosahujú pohlavnú dospelosť pri veľkosti cca 195 cm, samice pri veľkosti medzi 200-225 cm.
Pre svoju veľkosť je tento druh pre človeka potenciálne nebezpečný, ale štatistiky ISAF Floridského múzea neevidovali (k roku 1998) žiadny nevyprovokovaný či vyprovokovaný útok.
Poskytovateľ zdravotnej starostlivosti

Poskytovateľ zdravotnej starostlivosti je fyzická osoba alebo právnická osoba (prípadne iný subjekt), ktorá/-ý (legálne) poskytuje zdravotnú starostlivosť.
Noizay

Poloha

Obec má rozlohu 17,47 km². Najvyšší bod je položený 114 m n. m. a najnižší bod 48 m n. m.

Obyvateľstvo

Počet obyvateľov obce je 1 159 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Colomby-sur-Thaon

Poloha

Obec má rozlohu 2,76 km². Najvyšší bod je položený 68 m n. m. a najnižší bod 19 m n. m.

Obyvateľstvo

Počet obyvateľov obce je 392 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vulcano

História

Ostrov bol známy už od pradávna. V neolite sem prichádzali ľudia hlavne kvôli obsidiánu. Gréci ostrov nazývali Hiera Hephaistou čiže Hefaistova svätyňa. Rimania mu neskôr dali meno Vulcania podľa boha Vulkána. Odtiaľ prenikol názov pre sopku – vulkán do väčšiny európskych jazykov. Podobne ako na celom súostroví sa za rímskych čias na ostrove ťažila predovšetkým síra, kamenec aj drevo a dôležitý bol tiež obchod so soľou. Neskôr však obchod upadal a ostrov sa vyľudnil. Nové oživenie prišlo až s Normanmi. Od tých čias sa však ostrovy veľmi nezmenili.
Jediným väčším impulzom v rozvoji ostrova bol príchod Jamesa Stevensona v čase keď skočila vláda Bourbonovcov (1860). Tento Angličan kúpil severnú časť ostrova, postavil si vilu, nechal vysadiť vínnu révu, znovu otvoril bane na síru a nechal postaviť cestu na druhú stranu ostrova. Všetko sa skončilo keď v roku 1888 začali zatiaľ posledné veľké erupcie. Stevenson rozpredal majetok miestnym obyvateľom a na ostrov sa už nikdy nevrátil. Jeho vilu, Angličanov hrad ako sa dnes nazýva, je možné nájsť v Porto di Levante.

Geografia

Vstupnou bránou na ostrov je prístav Porto di Levante na severnom pobreží. Tu sa sústreďuje väčšina domorodého aj turistického života. Nachádzajú sa tu dve najväčšie pláže, reštaurácie, obchody a požičovne motocyklov. Prístavu dominujú dve obrovské skaliská a miestnou atrakciu je sírne jazierko. Južne od mestečka leží Grand Cratere – veľký kráter, v najvyššom bode 391 metrov vysoký kužeľ stále aktívnej sopky. Centrálnu časť ostrova tvorí náhorná plošina Vulcano Piano (v nadmorskej výške 300 až 400 metrov), ktorá je lemovaná prstencom vrcholov pričom najvyšší Monte Aria má výšku 500 metrov. Pod strmými svahmi južného pobrežia sa nachádza bývala rybárska osada Gelso. Na sever od Porto di Levante vybieha do mora polostrov Vulcanello, ktorému dominuje sopečný kužeľ s troma krátermi, v najvyššom bode vysoký 123 metrov.

Geológia

Vek Vulcana sa odhaduje približne na 150 000 rokov a vyvinul sa v šiestich etapách. V historickej dobe boli aktívne centrá Fossa a Vulcanello.
Troskový kužeľ Fossa bol miestom poslednej erupcie sopky, ktorá sa odohrala v 19. storočí (2. augusta 1888 – 22. marca 1890). V roku 1985 sa v kráteri Gran Cratere zvýšila emisia plynov z fumarol, ale v roku 1995 sa opäť vrátila do normálu bez následnej erupcie. Tento jav viedol k obnoveniu monitorovania činnosti sopky, nakoľko väčšina erupcií Fossy bola klasifikovaná ako explozívne a produkujúce množstvo pyroklastík a popola. Možná erupcia v budúcnosti by s veľkou pravdepodobnosťou mala rovnaký priebeh, čo by ohrozilo obyvateľstvo ostrova, nakoľko sídla sa nachádzajú v blízkosti posledne aktívnych centier.
Vulcanello je zasa najmladšia vulkanická stavba na ostrove. Svoju činnosť začal ešte v 2. storočí pred Kr., keď sa vynoril z mora pri severných brehoch Vulcana ako samostatný ostrov. Ako šiel čas, lávové prúdy vytekajúce z krátera Vulcanella postupne vypĺňali úžinu medzi Vulcanellom a Vulcanom, až približne v roku 1550 spojili ostrovček s hlavným ostrovom šijou.
Veľké Kršteňany

Dejiny

Obec bola osídlená už v neolite. Prvá písomná zmienka je z roku 1271.
Južný federálny okruh

Južný federálny okruh (rus. Южный федеральный округ) je jeden z ôsmich federálnych okruhov Ruska. Nachádza sa na juhozápade Ruska medzi Ukrajinou a Kazachstanom. Žije tu vyše 16,4 milióna obyvateľov (2017) a má rozlohu 447 821 km² (oba údaje sú po odpočítaní Severokaukazského federálneho okruhu a vrátane bývalého Krymského federálneho okruhu, ktorý je medzinárodne uznávaný ako súčasť Ukrajiny). Najväčšie mestá sú Rostov nad Donom a Volgograd, obe s vyše miliónom obyvateľov.
Pri svojom založení Výnosom prezidenta Ruskej federácie č. 849 dňa 13. mája 2000 mal názov „Severokaukazský federálny okruh“. Avšak krátko po tom 21. júna 2000 bol premenovaný na „Južný federálny okruh“. Hlavnými príčinami zmeny boli jednak geografické dôvody (Volgogradská oblasť, Astrachánska oblasť ani Kalmycko geograficky nepatria do Severného Kaukazu) ako aj imidžovo-psychologické, nakoľko označenie „Severný Kaukaz“ vyvolávalo nepopulárne asociácie ozbrojených konfliktov a celkovej nepokojnosti regiónu.
Dňa 19. januára 2010 sa na základe Výnosu prezidenta Ruskej federácie Dmitrija Medvedeva odčlenil z Južného federálneho okruhu Severokaukazský federálny okruh. V júli 2016 boli k okruhu pripojené celky Republika Krym a mesto federálneho významu Sevastopoľ.

Administratívne členenie okruhu

Južný federálny okruh tvoria nasledovné subjekty Ruskej federácie:
Tri republiky, tri oblasti, jeden kraj a jedno mesto federálneho významu.
1. Adygejská republika - administratívne centrum Majkop

2. Astrachánska oblasť - administratívne centrum Astrachaň

3. Volgogradská oblasť - administratívne centrum Volgograd

4. Kalmycká republika - administratívne centrum Elista

5. Krasnodarský kraj - administratívne centrum Krasnodar

6. Republika Krym - administratívne centrum Simferopoľ

7. Rostovská oblasť - administratívne centrum Rostov nad Donom

8. Sevastopoľ - mesto federálneho významu
Hlavným mestom Južného federálneho okruhu je mesto Rostov nad Donom (rus. Ростов-на-Дону).
Palanga

Charakteristika mesta

Toto kúpeľné mesto s piesočnatými plážami je perlou litovského morského pobrežia. Palanga je charakteristická svojimi príjemnými hotelmi, súkromnými chatkami a veľkým priestorom na realizáciu hier s deťmi. Toto kúpeľné mesto nie je obľúbené len medzi Litovčanmi. Dovolenkovať sem chodia aj turisti z Nemecka, Poľska, severnej Európy a Ruska. Toto turistické centrum láka turistov nielen slnko a more, ale aj oddych a zábava.

Podnebie

Podnebie je v oblasti celkom prijateľné. Teplota vody a vzduchu v júli dosahuje 17 a 18 °C.

Pláže

Veľkosť piesočnatých pláží vrátane borovicového lesa je vyše 10 km. Sú široké a priestranné a turistom ponúkajú rôzne možnosti na využitie času. Môžu tu hrať volejbal, používať vodné bicykle a vodné lyže a robiť iné športové aktivity.

Liečebné možnosti

Palanga ponúka turistom oddych vo svojich známych termálnych a minerálnych kúpeľoch. Liečia sa tu choroby pohybového aparátu, poruchy nervovej sústavy, gynekologické problémy a arteroskleróza.
Harry Potter (postava)

Opis

Harry je chatrnej postavy (spôsobené podvýživou u Dursleyovcov). Nad zelenými očami (ktoré zdedil po svojej mame) má jazvu v tvare blesku. Nosí okuliare. Vlasy má čierne a veľmi neposlušné. Jeho pokusy učesať sa dopadajú vždy neúspešne. Jeho prútik je z cezmíny, obsahuje pero fénixa (z Dumbledorovho Félixa, ktorý zhodil dve perá; druhé sa nachádza v prútiku Lorda Voldemorta), je 28 centimetrov dlhý a poddajný. Harryho fyzický patronus je jeleň (lebo jeho otec bol animágus a menil sa na jeleňa). Prízrak berie podobu dementora, z toho sa dá usudzovať, že Harry sa najviac bojí strachu a nie smrti. Jeho najobľúbenejšie vône sú melasový koláčik, drevená vôňa metlovej rúčky a zároveň niečo kvetinové (vôňa Ginniných vlasov). Za svoj domov považuje Rokfort, kde našiel najlepších kamarátov Rona a Hermionu. A taktiež dve dievčatá, ktoré sa mu páčili – Cho Changová a Ginny Weasleyová, ktorá sa nakoniec stala jeho manželkou. Jeho najobľúbenejší šport je metlobal, ktorý hral za Chrabromilské metlobalové družstvo na poste stíhača. Harryho najobľúbenejší učiteľ je Remus Lupin. Naopak, Severus Snape je učiteľ, ktorého nenávidí, no po jeho smrti zistí, že bol na jeho strane, a preto ho začal mať rád. Harry Potter a Ginny Weaslyová majú na konci Dary smrti 3 deti: Jamesa Siriusa, Albusa Severusa a Lily Lunu.
Harry Potter je tiež príbuzný Toma Marvolosa Riddla, známeho ako Lord Voldemort.
Ballots

Poloha

Obec má rozlohu 36,01 km². Najvyšší bod je položený 93 m n. m. a najnižší bod 48 m n. m.

Obyvateľstvo

Počet obyvateľov obce je 1 244 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brokovnica

Brokovnica je lovecká a športová (zriedkavo, ale stále častejšie aj vojenská a policajná) ručná strelná zbraň strieľajúca prevažne hromadnou (brokovou) strelou. Má jednu alebo niekoľko hlavní s hladkým vývrtom. Býva spravidla jednoranná alebo opakovacia, pri vojenskom určení zriedkavo aj samonabíjacia alebo automatická. 
V loveckej terminológii sa jednoranná brokovnica s jednou hlavňou nazýva jednotka, s dvomi hlavňami veľa seba dvojka, s dvomi hlavňami nad sebou broková kozlica, s tromi hlavňami usporiadanými do trojuholníku brokový troják. 
Brokovnica má osobitný spôsob označenia kalibru. Kaliber neoznačuje priemer hlavne, ale počet olovených gulí rovnakého priemeru vyrobených z jednej anglickej libry olova (0,453 kg), ktoré prejdú posuvne vývrtom hlavne. Kaliber hlavne 4 potom zodpovedá priemeru vývrtu hlavne 23,5 mm, kaliber 10 priemeru 19,7 mm, kaliber 12 priemeru 18,5 mm, kaliber 16 priemeru 16,8 mm, kaliber 20 priemeru 15,6 mm, kaliber 24 priemeru 12,7 mm. Najrozšírenejší je kaliber 12, 16 a 20. Ostatné sú pomerne zriedkavé. Kaliber 4 majú napríklad československé vojenské signálne pištole.
Seanad Éireann

Seanad Éireann (Írsky senát) je horná komora Oireachtasu (írskej legislatívy), ktorý tiež zahŕňa prezidenta Írska a Dáil Éireann (dolná komora). Členovia seátu sú nazývaní senátori (v írčine seanadóirí). Na rozdiel od Dáil Éireann, nie je priamo volený, ale skladá a zo zmesi členov, ktorý sú vybraní rôznymi metódami. Právomoci Seanad Éireannu sú oveľa slabšie ako Dáilu a obmedzuje zákony s ktorými nesúhlasí skôr ako ich vetuje. Od svojho vzniku má Seanad Éireann sídlo v Leinster House v Dubline. Program vytvorení írskou vládou v roku 2011 sa snaží zrušiť senát ako súčasť širšieho programu ústavnej reformy.
Pomponne

Poloha

Obec má rozlohu 7,17 km². Najvyšší bod je položený 120 m n. m. a najnižší bod 37 m n. m.

Obyvateľstvo

Počet obyvateľov obce je 3 331 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rudolf Kučera (politológ)

Životopis

Vyštudoval filozofiu a dejiny a bol člen Česko-slovenskej akadémie vied. V roku 1978 bol kvôli svojej spoluúčasti na Charte 77 prepustený a potom pracoval jedenásť rokov ako stavebný robotník. V tejto dobe stál pri zrode českej sekcie Paneurópskej únie Čechy a Morava, ktorej bol predsedom. Bol zakladateľom a šéfredaktorom časopisu Střední Evropa, ktorý viedol až do roku 2019. V rokoch 1993 až 2003 pôsobil ako riaditeľ Inštitútu politologických štúdií na FSV UK v Prahe. Bol tiež poradcom pre obe české konzervatívne strany KDU-ČSL a US-DEU. 
Spolupracoval so sudetonemeckým krajanským spolkom a bol zástancom požiadaviek na revíziu Benešových dekrétov. Kriticky hodnotil ideu vytvorenia národných štátov v strednej Európe, Versaileský mier i spôsob, akým po prvej svetovej vojne vzniklo Česko-Slovensko. Bol členom Vedeckej rady Nadácie Centra proti vyhánění.
Brognon (Côte-d’Or)

Poloha

Obec má rozlohu 6,24 km². Najvyšší bod je položený 264 m n. m. a najnižší bod 228 m n. m.

Obyvateľstvo

Počet obyvateľov obce je 266 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fayet (Aveyron)

Poloha

Obec má rozlohu 15,87 km². Najvyšší bod je položený 761 m n. m. a najnižší bod 407 m n. m.

Obyvateľstvo

Počet obyvateľov obce je 267 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Seymouria

Poznávacie znaky

Bol to dravec s jašterovitým, približne 60 cm dlhým telom, ktorý žil na suchej zemi. Jeho fosílne kostry boli nájdené v Texase v uloženinách permu. Tieto živočíchy žili pred 270 miliónmi rokmi. Seymouria patrí do skupiny živočíchov, o ktorých dlho panovalo presvedčenie, že tvoria prechod medzi obojživelníkmi a plazmi. Až neskôr sa ukázalo, že sú potomkami starej karbónskej skupiny, ktorá síce stála pri zrode prvých plazov, ale sa skoro od tej hlavnej vývojovej línie odklonila. Vývojový proces premeny obojživelníka na plaza bol ovplyvnený meniacou sa klímou. Ku koncu karbónu sa z vlhkého menilo na suchšie a v perme už prevládalo suché. Niektoré rody krytolebcov sa včas s týmito zmenami dokázali vysporiadať a nedostatok vody im nevadil. Pokožka ich tela zrohovatela, až vytvorila pancier chrániaci telo pred vyparovaním vody. Vajíčka už neznášali do vody, ale zahrabávali ich do vlhkého piesku alebo pod lístie. Jednoducho, život sa sťahoval trvalo na súš.
Jasunari Kawabata

Životopis

Narodil sa vo váženej rodine lekára. Jasunari čoskoro osirel, keď mal pätnásť, už nemal otca, matku ani staršiu sestru. Býval u matkinej rodiny. Od šestnástich do osemnástich rokov študoval na strednej škole, ktorú riadne ukončil. Odišiel do Tokia, kde bol v roku 1920 prijatý na fakultu. Štúdium ukončil v roku 1924, počas neho pracoval v literárnom magazíne. Po ukončení Tokijskej ríšskej univerzity pracoval ako reportér. Odmietol sa zúčastniť na japonskej militaristickej propagande predchádzajúcej druhú svetovú vojnu. Sám Kawabata zdôraznil, že vojna mala veľký vplyv na jeho tvorbu. V roku 1972 spáchal samovraždu, hoci jeho rodina tvrdí, že to bola nešťastná náhoda.

Umelecká kariéra

Prvú krátku poviedku "Pohľadnica z Yasukuni festivalu" napísal do vysokoškolského literárneho magazínu Šin-šičó v roku 1921. Diplomovú prácu s názvom "Krátka história japonskej novely" napísal v roku 1924. V tom istom roku s priateľmi založil literárny magazín "Umelecká éra" (Bungei Jiddai). Magazín propagoval nové moderné európske smery toho obdobia: kubizmus, dadaizmus, expresionizmus. Bol reakciou na japonský naturalizmus. v roku 1926 napísal úspešnú poviedku "The dancing girl of Izu", Tanečnica z Izu, v ktorej opisuje vzťah medzi mladým študentom a dievčaťom, s erotickou témou. Nasledovala séria krátkych próz, poviedok a noviel.
Kawabata patril do prúdu "modernizmu", medzi jeho blízkych priateľov patril Akutagawa Rjúnosuke (1883-1927), Yokomicu Ríči (1898-1947). Je považovaný za najjaponskejšieho spisovateľa moderného Japonska. Jeho estetické zdroje siahajú až do starej tradície lyrickej aristokratickej poézie a monogatari(príbehy) obdobia Heian. 
V roku 1968 dostal Nobelovu cenu za literatúru za viaceré poviedky, svoju reč pri odovzdávaní nazval  "Japan, the Beautifull and Myself. Toto dielo je prekvapujúce vo viacerých smeroch. Rozpráva o zen-budhizme, japonskom špeciálne, ako aj o fenoméne samovraždy. Kawabata uprednostňoval cestu-proces tvorenia pred jeho cieľom, preto nedokončil viaceré diela. Svoj štýl prirovnával k štýlu haiku.
Kawabata bol dlhoročným prezidentom japonského PEN klubu(1948-1965).
Otaslavice-kostel

Ochrana

Predmetom ochrany je biotop netopiera veľkého (lat. Myotis myotis).
Verdelot

Poloha

Obec má rozlohu 25,6 km². Najvyšší bod je položený 216 m n. m. a najnižší bod 91 m n. m.

Obyvateľstvo

Počet obyvateľov obce je 732 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bertricourt

Polohopis

Bertricourt má rozlohu 4,48 km². Najvyšší bod je položený 76 m n. m. a najnižší bod 57 m n. m.

Obyvateľstvo

Bertricourt má 149 obyvateľov (2009).
Graf vývoja obyvateľstva:
Zdroje: INSEE
Les Granges

Poloha

Obec má rozlohu 1,61 km². Najvyšší bod je položený 151 m n. m. a najnižší bod 132 m n. m.

Obyvateľstvo

Počet obyvateľov obce je 80 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cesta III. triedy 1020 (Slovensko)

Priebeh

Cesta začína na križovatke s cestou I/2 medzi Petržalkou a Rusovcami. Ďalej prekonáva úrovňovo železničnú trať, za ktorou nasleduje križovatka s vetvou diaľničnej križovatky D2/D4 Bratislava-Jarovce. Následne vchádza do Jaroviec, v strede ktorých ostro odbočuje na severozápad. Nadjazdom prekonáva diaľnicu D4 a ďalej pokračuje až k železničnému priecestiu v obci Kittsee pred ktorým končí a plynulo na ňu nadväzuje miestna komunikácia na ulici Untere Hauptstraße.
Wicquinghem

Poloha

Obec má rozlohu 6,8 km². Najvyšší bod je položený 175 m n. m. a najnižší bod 106 m n. m.

Obyvateľstvo

Počet obyvateľov obce je 188 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kyselina abscisová

Kyselina abscisová je rastlinný hormón, ktorý pôsobí ako inhibítor rastu rastlín. Vo väčšom množstve sa vyskytuje napríklad v bavlníku. Jeho chemické deriváty, abscisíny, pôsobia takisto ako regulátory rastu rastlín. Možno ich získať fotochemickou oxidáciou retinolu.
Robert Mugabe

Politika

Robert Mugabe bol vodcom boja za nezávislosť Zimbabwe. V roku 1980 sa stal predsedom vlády Zimbabwe, v roku 1987 bol zvolený za prezidenta Zimbabwe.
Opäť bol zvolený v roku 1990 (83%), 1996 (93%), 2002 (56%) a 2008 (85,5 %).
Robert Mugabe tvrdil, že len Boh ho môže odstrániť z funkcie prezidenta, ani MDC (opozičná strana), ani Angličania. Robert Mugabe považoval Tonyho Blaira a George Busha za medzinárodných teroristov a prirovnával ich k Hitlerovi.
Svojím hospodárením a reformami proti belošskému obyvateľstvu priviedol Zimbabwe na pokraj krachu a vytvoril jednu z najväčších hyperinflácií v dejinách ľudstva. Keďže znárodnil väčšinu fariem na základe rasovej príslušnosti, spôsobil v krajine hladomor, pretože ľudia, ktorým zveril farmy na starosť, nedokázali pochopiť princípy moderného poľnohospodárstva a tak veľa fariem zaniklo. Mugabe sľúbil, že pôdu bielych farmárov rozdá černošskému obyvateľstvu, ale po niekoľkých rokoch sa zistilo, že Mugabe daroval sľúbenú pôdu spriazneným vysokým predstaviteľom. Medzitým však stále nespokojné obyvateľstvo robilo nájazdy na farmy a tisíce nevinných ľudí prišlo o život.
14. novembra 2017 zimbabwianska armáda prevzala moc v krajine. 21. novembra 2017 prezident Mugabe odstúpil z funkcie. Jeho nástupcom sa má stať Emmerson Mnangagwa.

Súkromný život

V Ghane stretol svoju prvú manželku Sally Hayfron. Sally sa vydala za Roberta v roku 1961 v Salisbury. Mali spolu jedno dieťa - Nhamodzenyika (1963-66), ktoré zomrelo v detskom veku.
Sally Mugabe zomrela v roku 1992. V roku 1996 sa Robert Gabriel Mugabe oženil s Grace Marufu. Robert a Grace majú 3 deti: Bona, Robert a Chatunga Mugabe.
Ocquerre

Poloha

Obec má rozlohu 10,12 km². Najvyšší bod je položený 163 m n. m. a najnižší bod 51 m n. m.

Obyvateľstvo

Počet obyvateľov obce je 426 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Demokratický socializmus

Demokratický socializmus je teória reformizmu zverejnená vo vyhlásení frankfurtského kongresu Socialistickej internacionály Ciele a úlohy demokratického socializmu r. 1951. Socializmus podľa tohto vyhlásenia je mravný ideál rovnako prístupný všetkým spoločenským vrstvám. Socializmus vzniká demokraticky ako výsledok súhrnu sociálnych a kultúrno-výchovných opatrení. Socializmus je harmonickou jednotou všetkých sociálnych vrstiev a skupín.
Beaurainville

Poloha

Obec má rozlohu 13,09 km². Najvyšší bod je položený 102 m n. m. a najnižší bod 9 m n. m.

Obyvateľstvo

Počet obyvateľov obce je 1 923 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Merta (rieka)

Priebeh toku

Riečka Merta pramení v Hrubom Jeseníku na juhovýchodnom svahu Vřesník (1342 m) v nadmorskej výške 1240m. Tečie prevažne juhozápadným smerom. Preteká Vernířovicami, Sobotínom a Petrovom nad Desnou, kde sa zľava vlieva do rieky Desnej na jej 17,0 riečnom kilometri v nadmorskej výške 360 ​​m.

Vodný režim

Priemerný prietok pri ústí činí 1,20 m³ / s.
Anjeux

Poloha

Obec má rozlohu 8,71 km². Najvyšší bod je položený 303 m n. m. a najnižší bod 227 m n. m.

Obyvateľstvo

Počet obyvateľov obce je 165 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Docker

Charakteristika

Kontajner obsahuje iba požadované aplikácie a pre nich špecifické súbory, ale neobsahuje (virtualizovaný) operačný systém. Tým je výrazne znížená réžia na rozdiel od klasických virtuálnych strojov. Výhodou Dockeru je preto oveľa menšia veľkosť, väčšia flexibilita a tým nižšie náklady na prevádzku. Nevýhodou je naopak zviazanosť s hosťujúcim operačným systémom, ktorý je priamo využívaný pre beh aplikácií v kontajneroch.

Linux

V Linuxe využíva Docker existujúce virtualizačné a izolačné funkcie dostupné v jadre Linuxu (predovšetkým cgroups a namespaces).

Komponety Dockeru

Docker sa skladá z troch hlavných súčastí: klienta, démona a repozitára.
Gdansk

Druhá svetová vojna

Mesto Gdansk bolo začiatkom 20. storočia pod silným vplyvom Pruska a neskôr Nemecka. Významné prístavné mesto sa po 1. svetovej vojne stalo samostatným mestským štátom, bolo pod správou Spoločnosti národov a v zahraničí ho zastupovalo Poľsko, s ktorým bolo v colnej únii a na jeho území bola aj poľská vojenská základňa v prístave Westerplatte, čo Nacistické Nemecko v roku 1939 využilo ako zámienku na útok proti Poľsku, keďže asi 90% obyvateľstva v tom čase tvorili etnickí Nemci. Útokom na Gdansk a jeho blízke okolie 1. septembra 1939 sa začal konflikt medzi Nemeckom a Poľskom, ktorý vyústil do 2. svetovej vojny.
Le Mesnil-Herman

Poloha

Obec má rozlohu 1,91 km². Najvyšší bod je položený 150 m n. m. a najnižší bod 90 m n. m.

Obyvateľstvo

Počet obyvateľov obce je 148 (2011).
Nasledujúci graf zobrazuje vývoj počtu obyvateľov v obci.
Zdroje: INSEE